Danmarks Radio vil den næste måneds tid sende breve ud til unge mennesker, som ikke betaler deres licens

I dag starter Danmarks Radio jagten på de mange danske sortseere.

Fra den 26. september og en lille måned frem vil DR nemlig sende breve ud til de husstande, som ikke betaler deres linces.

Det er primært de helt unge, som DR henvender sig til med brevene. Den kommende tid er det adresser med beboere, der er over 25 år, og i uge 41 og 42 vil jagten blive sat ind på de 18 - 24-årige.

- Der er stort set ingen sortseere over 35 år. Sortseerprocenten er størst blandt de unge, og derfor er det vigtigt, at de er med på, hvordan reglerne er. Mange tror også fejlagtigt, at de allerede betaler licens via deres betaling til kabel-tv, antenneforening eller over huslejen, forklarer Lotte Boas, DRs licenschef, i en pressemeddelelse.

Mange penge at hente

I følge DR fik brevene sidste år 20.000 til at tilmelde sig licensen, mens opringninger og licensinspektører, der møder fysisk op, fik 50.000 til at tilmelde sig.

Men det er ikke kun breve og opringninger, der skal få de unge til at betale licens. Den næste måned vil der også kører spots i radioen og på tv.

Og det er helt bevidst, at Danmarks Radio netop nu har valgt at indlede deres licensjagt.

- Tidspunktet er bestemt ikke tilfældigt valgt. I august og september begynder mange unge på en ny uddannelse, men licensen er måske ikke altid det første, de tænker på. Det minder vi dem om, og samtidig fortæller vi dem, at de også kan betale medielicens hver måned, hvis de synes, at betaling for et halvt år er for stor en mundfuld, siger Lotte Bioas i pressemeddelelsen.

Licensens koster 1218 kroner hvert halve år, og det er lovpligtigt at betale den.

- Hvis man har licenspligtige apparater, som fx en smartphones, computer eller et tv, så er det lovpligtigt at betale licens. Men vi er ikke en straffemyndighed, så vi putter altså ikke folk i fængsel, hvis man ikke betaler. Men vi oplyser folk om, at det er lovpligtigt, siger Lotte Boas til Ekstra Bladet.

Man skal dog direkte lyve for myndighederne, hvis det skal være strafbart.

- Hvis man giver urigtige oplysninger til en myndighed, så er det strafbart, som fx, at man siger man ikke har licenspligtige apparater, selv om man har, siger licenschefen.